CELEX: 62016TA0108
Language: el
Date: 2018-03-15 00:00:00
Title: Υπόθεση T-108/16: Απόφαση του Γενικού Δικαστηρίου της 15ης Μαρτίου 2018 — Naviera Armas κατά Επιτροπής (Κρατικές ενισχύσεις — Όροι χρήσεως της λιμενικής υποδομής του Puerto de Las Nieves από εταιρία θαλάσσιων μεταφορών — Αποκλειστική χρήση υποδομών χρηματοδοτούμενων με δημόσια κεφάλαια, χωρίς σύμβαση παραχωρήσεως — Μερική απαλλαγή από τα λιμενικά τέλη — Καταγγελία ανταγωνίστριας — Απόφαση με την οποία διαπιστώνεται η απουσία κρατικών ενισχύσεων κατά το πέρας της διαδικασίας προκαταρκτικής εξετάσεως — Σοβαρές δυσχέρειες κατά την εξέταση των σχετικών μέτρων — Εξέλιξη της επίμαχης καταστάσεως κατά τη διάρκεια της διοικητικής διαδικασίας — Έννοια του πλεονεκτήματος που χορηγείται με κρατικούς πόρους — Πλάνη κατά την εκτίμηση των πραγματικών περιστατικών και πλάνη περί το δίκαιο — Απόφαση εθνικού δικαστηρίου με την οποία αναστέλλονται τα αποτελέσματα διαγωνισμού — Υποχρέωση επιμελούς και αμερόληπτης εξετάσεως της καταγγελίας)

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/27
            
         Απόφαση του Γενικού Δικαστηρίου της 15ης Μαρτίου 2018 — Naviera Armas κατά Επιτροπής
   (Υπόθεση T-108/16) (1)
   
   ((Κρατικές ενισχύσεις - Όροι χρήσεως της λιμενικής υποδομής του Puerto de Las Nieves από εταιρία θαλάσσιων μεταφορών - Αποκλειστική χρήση υποδομών χρηματοδοτούμενων με δημόσια κεφάλαια, χωρίς σύμβαση παραχωρήσεως - Μερική απαλλαγή από τα λιμενικά τέλη - Καταγγελία ανταγωνίστριας - Απόφαση με την οποία διαπιστώνεται η απουσία κρατικών ενισχύσεων κατά το πέρας της διαδικασίας προκαταρκτικής εξετάσεως - Σοβαρές δυσχέρειες κατά την εξέταση των σχετικών μέτρων - Εξέλιξη της επίμαχης καταστάσεως κατά τη διάρκεια της διοικητικής διαδικασίας - Έννοια του πλεονεκτήματος που χορηγείται με κρατικούς πόρους - Πλάνη κατά την εκτίμηση των πραγματικών περιστατικών και πλάνη περί το δίκαιο - Απόφαση εθνικού δικαστηρίου με την οποία αναστέλλονται τα αποτελέσματα διαγωνισμού - Υποχρέωση επιμελούς και αμερόληπτης εξετάσεως της καταγγελίας))
   (2018/C 152/32)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Naviera Armas, SA (Las Palmas de Gran Canaria, Ισπανία) (εκπρόσωποι: J. L. Buendía Sierra και Á. Givaja Sanz, δικηγόροι)
   
      Καθής: Ευρωπαϊκή Επιτροπή (εκπρόσωποι: Α. Μπουχάγιαρ, G. Luengo και S. Noë)
   
      Παρεμβαίνουσα υπέρ της καθής: Fred Olsen, SA (Santa Cruz de Tenerife, Ισπανία) (εκπρόσωπος: F. Marín Riaño, δικηγόρος)
   
      Αντικείμενο
   
   Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2015) 8655 τελικό της Επιτροπής, της 8ης Δεκεμβρίου 2015, που αφορά την κρατική ενίσχυση SA.36628 (2015/NN) (πρώην 2013/CP) — Ισπανία — Fred Olsen.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση C(2015) 8655 τελικό της Επιτροπής, της 8ης Δεκεμβρίου 2015, που αφορά την κρατική ενίσχυση SA.36628 (2015/NN) (πρώην 2013/CP) — Ισπανία — Fred Olsen, στο μέτρο κατά το οποίο με την απόφαση αυτή διαπιστώθηκε, κατά το πέρας της διαδικασίας προκαταρκτικής εξετάσεως, ότι η αποκλειστική χρήση της λιμενικής υποδομής του Puerto de Las Nieves από τη Fred Olsen, SA δεν συνεπαγόταν τη χορήγηση κρατικής ενισχύσεως στην τελευταία.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Naviera Armas, SA φέρει το ένα τέταρτο των δικαστικών εξόδων της, τα δε λοιπά δικαστικά έξοδά της φέρει η Ευρωπαϊκή Επιτροπή.
            
         
               4)
            
            
               Η Επιτροπή και η Fred Olsen φέρουν τα δικαστικά έξοδά τους.
            
         
      (1)  EE C 175 της 17.5.2016.